Acrylaat buis helder Archives - Pyrasied
Materiaal: Acrylaat buis helder
Aesop Milan Design Week door Sabine Marcelis 89 sterf in oorstromings, talle nog vermis | Maroela Media
‘n Lugfoto wys die gebied in Sentani in die Papua-provinsie in Indonesië wat oorstroom het [17 Maart 2019]. (Foto: AP Photo/Barce Rumkabu)
Die dodetal van die kitsoorstromings en modderstortings wat deur swaar reënval in die ooste van Indonesië veroorsaak is, het tot 89 gestyg.
Talle mense word steeds vermis.
Sutopo Purwo Nugroho, woordvoerder van die nasionale noodlenigingsagentskap, sê die ergste oorstromings is in die Sentani-subdistrik waar tonne modder, rotse en bome by ŉ berg af in ŉ rivier ingestroom het en daartoe gelei het dat die rivier oorstroom het en inwoners deur die massas water meegesleur is.
Nugroho het Dinsdag gesê 89 liggame is uit die modder en puin van meegesleurde huise getrek en 159 mense is beseer. Reddingswerkers soek tans na 74 mense wat vermis word.
Kol. Muhammad Aidi, militêre woordvoerder van die Papua-provinsie, het gesê meer as 1 600 reddingswerkers, insluitend polisiebeamptes en soldate, sukkel tans om die groot hope puin op te ruim weens ŉ tekort aan meganiese toerusting. “Ons sukkel om die puin te verwyder om by die liggame uit te kom, want ons het nie genoeg laaigrawe nie,” het Aidi gesê.
Intussen sê Nugroho ongeveer 7 000 inwoners is dakloos gelaat, meer as 400 huise en ander geboue is verwoes en duisende ander geboue is onder water.
Seisoenale reënval veroorsaak gereeld modderstortings en oorstromings in Indonesië waar miljoene mense in bergagtige gebiede of naby vrugbare vloedvlaktes woon.
Sutopo Purwo Nugroho, woordvoerder van die nasionale noodlenigingsagentskap, tydens ‘n mediakonferensie in Jakarta, Indonesië [18 Maart 2019]. (Foto: Tatan Syuflana/AP Photo)